ΓΡΑΠΤΗ ΕΡΩΤΗΣΗ E-0496/01

υποβολή: Alexander de Roo (Verts/ALE) προς την Επιτροπή

(22 Φεβρουαρίου 2001)

Θέμα: Καταστροφή γερμανικών φυσικών περιφερειών από το σιδηρόδρομο του Ρήνου

Η ενδεχόμενη επαναλειτουργία της ιστορικής διαδρομής του σιδηροδρόμου του Ρήνου μέσω του εθνικού πάρκου De Meinweg θα προκαλέσει και στην Γερμανία βλάβη του φυσικού περιβάλλοντος σε αναγνωρισθείσα από τις γερμανικές αρχές περιοχή οικοτόπου, στο πλαίσιο της οδηγίας περί προστασίας οικοτόπων και πτηνών. Οι προτεινόμενες τροποποιήσεις της διαδρομής του De Meinweg προς βορά και προς νότον (εναλλακτική λύση Α1 και εναλλακτική λύση Α2) παρακάμπτουν μεν την (ολλανδική) φυσική περιοχή, αλλά διασχίζουν, στο γερμανικό έδαφος, την προστατευόμενη περιοχή που συμπεριλαμβάνεται στο Natura 2000 Forst Meinweg και την περιοχή προστασίας των πτηνών Schwalm Nette Platte mit Grenzwald und Meinweg(DΕ 4603-401).

Προκειμένου να χρησιμοποιηθεί εκ νέου η ιστορική διαδρομή στην Γερμανία δεν απαιτείται και μια (ανεξάρτητη) έρευνα των γερμανικών αρχών σχετικά με τις πιθανές επιπτώσεις στο φυσικό περιβάλλον του Forst Meinweg και στην περιοχή προστασίας των πτηνών Schwalm Nette Platte mit Grenzwald und Meinweg;

Δεν απαιτείται διασυνοριακή αξιολόγηση των περιβαλλοντικών επιπτώσεων (βλέπε οδηγία 97/11/ΕΕ(1) που τροποποιεί την οδηγία 85/337/ΕΟΚ(2) σχετικά με την περιβαλλοντική αξιολόγηση ορισμένων δημόσιων και ιδιωτικών έργων) προκειμένου να μπορέσουν επίσης να εκτιμηθούν οι ενδεχόμενες αρνητικές επιπτώσεις στη γερμανική επικράτεια;

(1) ΕΕ L 73 της 14.3.1997, σελ. 5.

(2) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(30 Μαΐου 2001)

Η τοποθεσία Schwalm-Nette-Platte mit Grenzwald und Meinweg κοινοποιήθηκε στην Επιτροπή εκ μέρους της Γερμανίας ως ζώνη ειδικής προστασίας (SPA) δυνάμει του άρθρου 4 παράγραφος 1 της οδηγίας του Συμβουλίου 79/409/ΕΟΚ της 2ας Απριλίου 1979 περί της διατηρήσεως των αγρίων πτηνών(1) (εφεξής οδηγία για τα άγρια πτηνά). Επιπλέον, μέρος της ως άνω SPA στην περιοχή Forst Meinweg προτάθηκε πρόσφατα ως τοποθεσία κοινοτικής σημασίας σύμφωνα με το άρθρο 4 παράγραφος 1 της οδηγίας του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(2) (εφεξής οδηγία για τους οικοτόπους)πό την επωνυμία Meinweg mit Ritzroder Dnen.

Το προβλεπόμενο καθεστώς προστασίας στα άρθρα 6 παράγραφος 2 έως 4 της οδηγίας για τους οικοτόπους ισχύει τόσο για τις ζώνες ειδικής προστασίας που ορίζονται δυνάμει της οδηγίας για τα άγρια πτηνά όσο και για τόπους κοινοτικής σημασίας που προτείνονται βάσει της οδηγίας για τους οικοτόπους. Σύμφωνα με το άρθρο 6 παράγραφος 3 της οδηγίας για τους οικοτόπους, οιοδήποτε πρόγραμμα ή έργο δεν σχετίζεται άμεσα ή απαραίτητα με τη διαχείριση της εκάστοτε περιοχής, αλλά ενδέχεται να έχει σοβαρές επιπτώσεις σε αυτήν, αποτελεί αντικείμενο αξιολόγησης των επιπτώσεων αυτού για την τοποθεσία συναρτήσει των στόχων διατήρησης που έχουν θεσπισθεί για αυτήν. Η οδηγία για τους οικοτόπους δεν καθορίζει τον τρόπο με τον οποίο οι συνέπειες αυτές πρέπει να αξιολογούνται αλλά αναφέρει απλώς και μόνο ότι η αξιολόγηση πρέπει να είναι κατάλληλη.

Η Επιτροπή επισημαίνει ότι τελείπό εξέταση το ενδεχόμενο να ανοίξει εκ νέου ο Σιδηρούς Ρήνος, αλλά δεν έχει εισέτι ληφθεί οιαδήποτε σχετική απόφαση. Σε περίπτωση που ληφθεί η απόφαση για άνοιγμα της γραμμής μέσω της τοποθεσίας Schwalm-Nette-Platte mit Grenzwald und Meinweg, το έργο θα πρέπει να αξιολογηθεί εκ προοιμίου ως προς τις επιπτώσεις του συναρτήσει των θεσπισθέντων στόχων για τη διατήρηση του περιβάλλοντος στην τοποθεσία αυτή, εφόσον θεωρηθεί ότι ενδέχεται να έχει σοβαρές επιπτώσεις στην περιοχή.

Σύμφωνα με το παράρτημα Ι παράγραφος 7 εδάφιο (α), το άρθρο 4 παράγραφος 1 της οδηγίας του Συμβουλίου 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (εφεξής οδηγία ΕΙΑ), όπως τροποποιήθηκε από την οδηγία του Συμβουλίου 97/11/ΕΚ της 3ης Μαρτίου 1997(3), η κατασκευή σιδηροδρομικών γραμμών για την κάλυψη μεγάλων αποστάσεων επιβάλλεται να αποτελεί αντικείμενο αξιολόγησης των αντίστοιχων περιβαλλοντικών επιπτώσεων. Όσον αφορά την τροποποίηση των έργων που αναφέρονται στο παράρτημα Ι της οδηγίας ΕΙΑ, παράρτημα ΙΙ παράγραφος 13, το άρθρο 4 παράγραφος 2 της οδηγίας ΕΙΑ προβλέπει ότι τα κράτη μέλη οφείλουν να αποφασίσουν, κατά περίπτωση ή με την επιβολή κατώτερων ορίων ή κριτηρίων, κατά πόσον έκαστο επιμέρους έργο επιβάλλεται να αποτελέσει αντικείμενο αξιολόγησης των επιπτώσεων.

Το άρθρο 7 της οδηγίας ΕΙΑποχρεώνει τα κράτη μέλη, εφόσον γνωρίζουν ότι το έργο ενδέχεται να έχει σοβαρές επιπτώσεις στο περιβάλλον άλλου κράτους μέλους, να ενημερώσουν το ως άνω κράτος μέλος σχετικά. Το δεύτερο κράτος μέλος ενδέχεται να ζητήσει να συμμετάσχει στη διαδικασία αξιολόγησης των περιβαλλοντικών επιπτώσεων του κράτους μέλους στην επικράτεια του οποίου πρόκειται να εκτελεστεί το έργο. Τα εμπλεκόμενα κράτη μέλη καλούνται να πραγματοποιήσουν διαβουλεύσεις σχετικά με τις ενδεχόμενες διαμεθοριακές επιπτώσεις των έργων και των μέτρων που αποσκοπούν στη μείωση ή την εξάλειψη αναλόγων επιπτώσεων.

Δεδομένου ότι κατά τα φαινόμενα ο Σιδηρούς Ρήνος μπορεί να επαναλειτουργήσει αποκλειστικά και μόνο εφόσον όλα τα κράτη μέλη που διασχίζει συμφωνήσουν σε αυτό, το έργο δεν θα εκτελεστεί αποκλειστικά και μόνο σε ένα κράτος μέλος. Ως εκ τούτου έκαστο των εμπλεκομένων κρατών μελών έχει τη δυνατότητα να αξιολογήσει και να λάβειπόψη τις επιπτώσεις του έργου στην επικράτειά του στο πλαίσιο της δικής του διοικητικής διαδικασίας. Μόνο εφόσονπάρξουν πρόσθετες διαμεθοριακές επιπτώσεις, πράγμα το οποίο προς το παρόν αποκλείεται, θα μπορούσε να θεωρηθεί εφαρμοστέα η διαδικασία που αναφέρεται στο άρθρο 7 της οδηγίας ΕΙΑ στο πλαίσιο αυτό.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 73 της 14.3.1997.